Már a profi pókerjátékosoknak sincs esélyük a gépek ellen
A kifogás szerint ismeretlen tettesek választási családt követhettek el.
Világbajnok pókerjátékosokat győzött le egy új számítógépes program, amelyet a Facebook mesterséges intelligenciával foglalkozó részlegén fejlesztettek ki, ez az első szoftver, amely egyszerre több játékos ellen is eredményes – írja a BBC News-ra hivatkozva az MTI.

A Science című tudományos folyóiratban publikált eredmények szerint a Pluribus nevű szoftvernek elsőként sikerült megvernie öt játékost a tökéletlen információjú – nem minden lap ismert – Texas Hold’Em játékban.

„Úgy tekintünk a blöffölésre, mint egy nagyon emberi sajátosságra. Mi azonban úgy látjuk, hogy

  a blöffölés valójában matematikai alapokon nyugszik.

Amikor a szoftver blöfföl, arra nem megtévesztésként vagy tisztességtelen módszerként tekint, hanem a pénzszerzés leghatékonyabb módjaként” – mondta Noam Brown, a Facebook mesterséges intelligenciával foglalkozó csapatának vezetője.

Brown szerint sem ő, sem a Facebook nem tervezi, hogy éles pókerjátékban is felhasználja a Pluribust.

„Kutatásom célja az alapok erősítése, melyeknek nagy jelentősége lehet többek között a kiberbiztonságban, a csalásészlelésben és az önvezető autók navigációs rendszerében” – húzta alá a szakember.

Brown szerint mindössze 20 órányi tanulás elegendő volt ahhoz, hogy a mesterséges intelligencia képes legyen legyőzni a profi pókerjátékosokat. A szoftver átlagosan ezer dollárt (290 ezer forint) nyert óránként a bajnokok elleni játékban.
Tech